《夔冬暖雪不到地唯山高处尽白它皆霏雨而已》
宋代·宋肇

密下斜飞片片愁，不堪飘泊向西州。
思家对雪诚何味，只与群山斗白头。

作者简介：宋肇，字楙宗。哲宗元祐元年（一○八六）为通直郎，监在京市易务（《续资治通鉴长编》卷三八三）。九年，以朝奉郎充夔州路转运判官（《全蜀艺文志》卷三四《夔州重葺三峡堂记》）。今录诗八首。